《杂兴三首 其一》
宋代·方一夔

老去时光渐不禁，那堪风景入秋深。文章何啻建安骨，议论能无元祐心。

旧日交游谁可托，中年忧患苦相寻。致身稷契非轻许，末路无成学苦吟。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。